
ΠΕ ΡΙΕΧΟΜΕ ΝΑ 

- ΑΝΑΔΑΣΩΣΕΙΣ ' 

ΑΠΟΦΑΣΕΙΣ 

Κήρυξη αναδασωτέας έκτασης πέντε (5) στρεμμάτων στη θέση 
«Φτερνούλα» της Κοινότητας Αλφειούσας του Νομού Ηλείας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στην Κοινότητα Ταξιάρχη 
Χαλκιδικής φερομένου ως ιδιοκτησίας Μυρτώς ΕΜΜΑ¬ 


ΝΟΥΗΛ.’.. 2 

Τροποποίηση του σχεδίου πόλης Νάουσας Ν. Ημαθίας στο εσωτε¬ 
ρικό του Ο.Τ. Γ 34 (πάροδος Σπηλαίου). 3 

Τροποποίηση του ρυμοτομικού σχεδίου Δασάκι Πρίνου στη Θάσο 
Νομού Καβάλας... 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1970 (1) 

Κήρυξη αναδασωτέας έκτασης πέντε (5) στρεμμάτων στη θέση «Φτερ¬ 
νούλα» της Κοινότητας Αλφειούσας του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 για διοικητική αποκέντρωση και 
την 5651/85 απόφαση Νο Ηλείας «περί παροχής εξουσιοδοτήσεως 
στους πρ/νους των Υπηρ. υπογράφειν εντολή Νομ. αποφάσεις κ.λπ.». 


2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 18247/3049/24.9.80 
γ) 141823/24.2.83. 

5. Τη(ν) αριθ. 3039/22.7.1992 πρόταση του Δασαρχείου Ολυ¬ 
μπίας για κήρυξη της δασεκτάσεως, που αναφέρεται στο θέμα ως ανα- 
δασώτέας, διότι η δασική βλάστηση που την κάλυπτε, καταστράφηκε με 
εκχέρσωση τον Ιανουάριο του 1992 από τον Ξενοφώντα Παναγ. Γα¬ 
βρίλη κατοίκου Αλφειούσας και επιβάλλεται η εκ νέου δάσωσή της, 
αποφασίζουμε: 

Κηρύσσουμε αναδασωτέα με σκοπό την επαναδημιουργία, με φυσική 
αναγέννηση, της δασικής βλάστησης που καταστράφηκε με εκχέρσωση 
τον Ιανουάριο του 1992 από τον Ξενοφώντα Παναγ. Γαβρίλη, κατοίκου 
Αλφειούσας, τη δημόσια δασική έκταση, εμβαδού πέντε (5) στρεμμάτων 
που βρίσκεται στη θέση «Φτερνούλα» της Κοινότητας Αλφειούσας. 

Προσδιορίζεται από τα στοιχεία και έχει όρια: 

Ανατολικά: Με δημόσιο δάσος Χαλ. Πεύκης. 

Δυτικά:Με δημόσιο δάσος Χαλ. Πεύκης. 

Βόρεια: Με ελαιώνα ίδιου (Ξενοφ. Γαβρίλη) και δημόσιο δάσος Χαλ. 
Πεύκης. 

Νότια: Με δημόσιο δάσος Χαλ. Πεύκης, 

όπως φαίνεται στο συνημμένο διάγραμμα, που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 10 Αυγούστου 1992 

Ο Νομάρχης α.α. 

ΠΑΝΑΓΙΩΤΗΣ ΣΚΟΥΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4908 (2) 

Χαρακτηρισμός ως διατηρητέου κτιρίου στην Κοινότητα Ταξιάρχη 

Χαλκιδικής φερομένου ως ιδιοκτησίας Μυρτώς ΕΜΜΑΝΟΥΗΛ. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) του Ν. 1577/1985 (ΦΕΚ 210Α') «Γενικός Οικοδομικός Κανονι¬ 
σμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 - ΦΕΚ 91α'). 

β) Των Π.Δ./των 358/1986 (ΦΕΚ 158Α'), 92/1987 (ΦΕΚ 
51Α’) και 492/1988 (ΦΕΚ 224Α'), για τις αρμοδιότητες και τον ορ¬ 
γανισμό του Υπουργείου Βόρειας Ελλάδας, αντίστοιχα. 

2. Την απόφαση Υ 704/19.8.1988 (ΦΕΚ 575Β') του Πρωθυπουρ¬ 
γού, για τη μετονομασία του Υπουργείου Βόρειας Ελλάδας σε Υπουρ¬ 
γείο Μακεδονίας - Θράκης. 

3. Την από 23.7.92 αιτιολογική έκθεση της Διεύθυνσης Πολιτισμού 
του Υπουργείου Μακεδονίας - Θράκης. 

4. Την από 28.7.92 απάντηση της φερομένης ως ιδιοκτησίας η 
οποία ουδεμία διαφωνία εκφράζει σε σχέση με την παραπάνω αιτιολο- 
γική έκθεση, αποφασίζουμε: 

I. Χαρακτηρίζουμε ως διατηρητέο το κτίριο στην κοινότητα Τα- 
ξιάρχη Χαλκιδικής φερομένου ως ιδιοκτησίας Μυρτώς ΕΜΜΑ¬ 
ΝΟΥΗΛ, όπως φαίνεται στο τοπογραφικό διάγραμμα σε κλίμακα 
1:100 που Θεωρήθηκε από τη Δ/νση Πολιτισμού και που σε σμίκρυνση 
αντίτυπό του δημοσιεύεται με την απόφαση αυτή, γιατί φέρει λαϊκά αρ¬ 


χιτεκτονικά στοιχεία και αποτελεί δείγμα της εποχής του. 

2. Στο χαρακτηριζόμενο ως διατηρητέο κτίριο, απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου, εφ’ όσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην Ελληνική Γλώσσα, που να πληρο¬ 
φορούν για τη χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξωτερικό του 
διατηρητέου κτιρίου, όπως και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

Κατά της αποφάσεως αυτής μπορεί να ασκηθεί το ένδικο μέσο της αι- 
τήσεως ακυρώσεως ενώπιον του Συμβουλίου της Επικράτειας, εντός 
προθεσμίας εξήντα (60) ημερών, αρχομένης από της επομένης της δη- 
μοσιεύσεώς της στην Εφημερίδα της Κυβερνήσεως, σύμφωνα με τις 
διατάξεις του άρθρου 46 του Ν.Δ. 170/1973 (ΦΕΚ 229Α'), όπως 
αυτό αντικαταστάθηκε από το άρθρο 28 του Ν. 702/1977 (ΦΕΚ 
268Α). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 29 Ιουλίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 


























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


9405 


Αριθ. 1338 (3) 

Αριθ. αποφάσεως 137/1992 

Τροποποίηση του σχεδίου πόλης Νάουσας Ν. Ημαθίας στο εσωτερικό 
του Ο.Τ. Γ 34 (πάροδος Σπηλαίου). 

ΤΟ ΔΗΜΟΤΙΚΟ ΣΥΜΒΟΥΛΙΟ ΝΑΟΥΣΑΣ 
Έχοντας υπόψη: 

α) Τις διατάξεις του από 17.7.1923 Ν.Δ/τος (ΦΕΚ 228/Α/ 
16.8.1923) «περί σχεδίων πόλεων κ.λπ» όπως μεταγενέστερα τροπο¬ 
ποιήθηκε, καθώς και τις λοιπές ισχύουσες σχετικές διατάξεις. 

β) Το Π.Δ/γμα της 10.7.1986 (ΦΕΚ 878/Δ/29.9.1986) που 
αφορά την έγκριση της πολεοδομικής μελέτης του Δήμου Νάουσας. 

γ) Το Π.Δ/γμα της 30.4.1987 (ΦΕΚ 391/Δ/13.5.1987) 
«έγκριση τροποποιήσεων εγκεκριμένου σχεδίου πόλεως με απόφαση του 
Δημοτικού Συμβουλίου του Δήμου Νάουσας». 

δ) Την με αρ. 9/8.3.1991 εγκύκλιο του Υπουργείου ΠΕ.ΧΩ.Δ.Ε. 
Δ/νση Νομοθετικού έργου Τμήμα Νομικό - συμβάσεων. 

ε) Τη σχετική εισήγηση της Διεύθυνσης Τεχνικών Υπηρεσιών του 
Δήμου Νάουσας. 


στ) Την με αριθ. 63/92 απόφαση του Δημοτικού Συμβουλίου Νάου¬ 
σας, με την οποία προεγκρίθηκε η τροποποίηση αυτή. 

ζ) Το πρακτικό 10/12.5.92 της συνεδρίασης του Συμβουλίου 
Χ.Ο.Π. Ν. Ημαθίας, ομόφωνα αποφασίζει: 

Εγκρίνει την τροποποίηση του σχεδίου πόλης στο εσωτερικό του Ο.Τ. 
Γ 34 (πάροδος Σπηλαίου), όπως αυτή εμφανίζεται στο σχετικό τοπο¬ 
γραφικό διάγραμμα και για τους λόγους που αναφέρονται στην εισή¬ 
γηση της Δ/νσης Τεχνικών Υπηρεσιών Δήμου Ναουσας και στο πρα¬ 
κτικό του Συμβουλίου Χ.Ο.Π. Ν. Ημαθίας. 

Την απόφαση αυτή συνοδεύει 1 (ένα) διάγραμμα σε κλίμακα 1:200 
αντίγραφο του οποίου μετά τη δημοσίευση της απόφασης στο ΦΕΚ θα 
αναρτηθεί για 15 μέρες σε εμφανές σημείο του Δημαρχιακού Καταστή¬ 
ματος. 

Η παρούσα να δημοσιευθεί στην Εφημερίδα της Κυβερνήσεως. 

Νάουσα, 16 Ιουνίου 1992 

Ο Δήμαρχος 
ΓΕΩΡΓΙΟΣ ΠΟΛΑΚΗΣ 




ΕΥΡΥΤΕΡΗΣ ΠΕΡΙΟΧΗΣ 
ΙΔΙΩΤΙΚΗΣ ΟΔΟΥ ΠΑΡΟΔΟΥ ΤΗΣ 

Αριθ. 8302/οικ. (4) 

Τροποποίηση του ρυμοτομικού σχεδίου Δασάκι Πρίνου στη Θάσο Νομού 

Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροπ/κε και 
συμπληρώθηκε μέχρι σήμερα. 

3. Το από 2.4.1985 Π.Δ. (ΦΕΚ 225Δ/14.5.1985) «Μεταβίβαση 
αρμοδιοτήτων στους Νομάρχες για την έγκριση και τροποποίηση ρυμο¬ 
τομικών σχεδίων» καθώς και όρων και περιορισμών δόμησης αγροτι¬ 
κών οικισμών». 


4. Την υπ’ αριθ. 42/90 και 78/90 απόφαση του Κοινοτικού Συμ¬ 
βουλίου. 

5. Την υπ’ αριθ. 23/79/26.2.92 γνωμοδότηση του Συμβουλίου 
Χ.Ο.Π. Ν. Καβάλας, αποφασίζουμε: 

1. Την τροποποίηση του ρυμοτομικού σχεδίου Δασάκι Πρίνου στη 
Θάσο Νομού Καβάλας, όπως φαίνεται στο συνημμένο και θεωρημένο 
από τον Πρ/νο του ΤΠ και ΠΕ διάγραμμα σε κλίμακα 1:1.000. 

2. Η απόφαση αυτή θα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Καβάλα, 8 Ιουλίου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 

